Rahajeng Galungan lan Kuningan
Yadiastun doh ring dura negara, gumanti sampun dados panumaya risajeroning warga Bali Amerika Serikat ngelaksanayang Dharma Shanti 2015 ring Washington DC
Paiketan pasemetonan warga Bali Amerika Serikat ngelaksanayang acara Dharma Shanti pinaka pamuntat dudonan Hari Raya Nyepi Isaka Warsa 1937 tanggal 17 Mei 2015 ring Washington DC. Acara inucap kelaksanayang ring Wisma Indonesia Washington DC sane ten sios wantah merupa pagenahan Bapak Duta Besar Republik Indonesia ring Amerika Serikat, Bapak Budi Bowoleksno, gumanti sampun memargi ranem tur bungah.
Acara kemanggala antuk Bapak Duta Besar Republik Indonesia tur kemiletin mekudang kudang uleman minekadin nyane wargi Indonesia sane megenah ring Amerika Serikat taler semeton Amerika ring Washington DC lan kota kota penyanding nyane.
Menawi manubagia pisan pesemotan warga Bali ring Amerika presida ngelaksanayang acara Dharma Shanti punika. Acara puniki medue tetujon gumanti nenten je wantah ngelaksanayang dudonan upacara Penyepian, nanging lintang ring tetujon punika gumanti mepikenoh nincapang paiketan pasemetonan tur penyamebrayan risajeroning wargi Bali, wargi Indonesia, wargi Amerika taler nyihnayang kewentenan Budaya Bali lan Indonesia ring dura negara.
Mekudang kudang kesenian Bali kemargiang ring acara punika minekadi tetabuhan inggih punika Baleganjur, sesolahan inggih punika Gabor, Legong Kraton, Tupeng Keras, taler kewentenang ngewacen sloka, tur gegitaan. Pinaka pemuntat kesolahang jejogedan sane taler kesarengin antuk para pemilet.
Sajeroning pemargin acara menawi nenten prasida kelaksanayang sekadi antar yening ten wenten mekudang kudang tatingan. Suksma mahabara katur ring KBRI ring Washington DC, pamekas Bapak Duta Besar kesarengin antuk Ibu, semeton Kelompok Gamelan Raga Kusuma, para pengusaha, para panitia, taler puniawan tur para bakta sane siosan.
Menawita sajeroning dudonan acara Dharma Shanti 2015 punika taler prasida keaksi ring video puniki:
Video Dharma Shanti (Bahasa Indonesia)
Taler media media ring sor puniki. Minekadi ipun:
Detik.com: Perayaan Dharma Shanti dan Pesan Toleransi di Washington DC
VOA Indonesia: VOA: Liputan Dharma Shanti di Washington DC
Festival DC.com: Banjar Bali USA Celebrates Dharma Shanti in Washington DC
Rahajeng Nyepi Icaka Warsa 1937
Om Swastyastu,
Katurang Sameton Sedharma ring Bali lan ring dija manten wenten mangkin, tityang sareng sami kaluwarga Banjar Bali ring Amerika ngaturang Rahajeng Rahina Nyepi Icaka Warsa 1937. Dumugi Catur Brata Penyepian sane kalaksanayang (Amati Geni, Amati Karya, Amati Lelungaan, lan Amati Lelanguan) mrasidayang ngerahuang ketenangan lan kedamaian ring warsa anyar puniki. Dumugi iraga sareng sami rahayu ring jagat buwana alit lan buwana agung.
Om Shanti, Shanti, Shanti, Om.
Pragina Banjar Bali ring panureksan tari sajebag jagat 2015
Pragina Banjar Bali medal sukses audisi ring panureksan kesenian sajebag jagat 2015 sane kalaksanayang ring Publick Playhouse, Cheverly Maryland AS ring pinanggal 18 Januari 2015. Pragina Banjar Bali ritatkala punika maturan sasolahan Bali Kembang Girang, karya antuk seniman I Ketut Rena, S.S.T. Pragina olih lima krama Banjar Bali lulus ngewakilin 18 tarian sane lianan. Pagelaran pacang pentas malih ring ‘World Dance Showcase” nuju rahina 28 maret 2015.
Suksma katur ring pragina Banjar Bali: Kania Maniasa, Novi Djangkuak, Datrini Djangkuak, Made Yoni lan Ika Inggas sane sampun nyiapang latihan 3 wulan.
Ring arsa 2014, Banjar Bali sane kewakilin olih Kania lan Novi, taler matur karya sasolahan Tari Legong Keraton.
Ngiring cingak video ring iriki: https://www.youtube.com/watch?v=YF5tY7W2wvw (video: Kania Maniasa).
Pawayangan Sutasoma ring KBRI Washington DC
Wengi pinanggal 10 Januari warsa 2015 ring KBRI Washington DC kerase sekadi ring Bali. Gamelan Bali sane kalanjutang antuk solahan pragina saking Bali lan pegelaran wayang sutasoma sane kadalangin olih I Gusti Sudarta seniman saking Bali mrasidayang ngibur 150 pengunjung sane terdiri antuk pejabat KBRI undangan lan pecinta seni sane wenten ring washington DC.
Kawentenang acara puniki kapertamekawentenang ring warsa 2015 sane karesmiyang olih wakil Dubes RI ring Amerika, Bapak Sidharto Suryodipuro.
Gamelan Raga Kusuma saking Richmond Virginia sareng ngerameang wengi punika sane sareng ring acara pinika minakadi tarian Gabor lan tarian Kembang Girang sane kasolahang olih Kania Maniasa, Novi Djangkuak, Kadek Datrini, Made Yoni, Ika Inggas.
Anggota banjar bali sareng ngerameang sekadi Ketut Kusuma lan Nyoman Suadin wenten malih Pak Made Djangkuak lan Pak Siuaji Raja sane nyanggra tamu. Suksma sanget antuk sinamian.
I Gusti Sudarta ngaturang karya wayang Sutasoma, KBRI Washington DC, 10 Januari 2015
Dalang I Gusti Sudarta, Gamelan Raga Kusuma lan Pragina Banjar Bali, foto sareng DCM Bapak Sidharto Suryodipuro ring acara kaping untat.
Rahina Galungan – Kuningan ring Washington DC
Saniscara galang kangin
Semeton Banjar Bali makasamian
Mangkin tangkil mamargi mapangubaktin
Rahinan jagad Galungan lan Kuningan
Muspa panca sembah lan puja gayatri
Kairing antuk kidung wargasari
Ketisan tirta antuk teruna teruni
Nunas palugran Ida batara batari
Paican ajengan
Jukut nangka kuah balung
Sate lilit, tum ayam, gerang kacang
Makasami magibung pada adung
Jangi janger
Arasijang krangi janger
Krama banjar sane wawu
Ngaturang bakti masolah ayu
Wenten malih Dharma Tula
Tur wenten tamiu lianan Dharma
Dharma Shanti kocap wastan punika
Rahajeng nyanggra Galungan lan Kuningan
Dumogi sareng sami ngamanggihin kerahayuan
Tur kaicen panugrahan mahotama kasukertan
KWH, Washington DC, 2014
Muspa panca sembah lan puja gayatri, kairing antuk kidung wargasari , ketisan tirta antuk teruna teruni,
nunas palugran Ida batara batari…
Paican ajengan, jukut nangka kuah balung, sate lilit, tum ayam, gerang kacang, makasami magibung pada adung.
Wenten malih Dharma Tula lan Dharma Shanti kocap wastan punika
Joged, ngibing, majangeran, tur “selfie” sareng sameton jegeg.
Wenten tamiu lianan Dharma, sareng sami bagya masemeton.
ban_Latn ban_Latn ban_Latn ban_Latn ban_Latn ban_Latn ban_Latn ban_Latn bjn_Latn ban_Latn ind_Latn zsm_Latn srd_Latn ban_Latn afr_Latn ban_Latn afr_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn min_Latn ban_Latn nob_Latn bug_Latn ban_Latn ban_Latn ban_Latn ban_Latn ban_Latn ban_Latn ban_Latn ban_Latn nld_Latn ban_Latn ban_Latn ban_Latn ban_Latn ban_Latn ban_Latn